
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2019. gada 30. aprīļa noteikumos Nr. 182 "Šaujamieroču, to būtisko sastāvdaļu un munīcijas, lielas enerģijas pneimatisko ieroču, gāzes ieroču un signālieroču marķēšanas kārtība"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
ES dokuments
Apraksts
Komisijas 2024. gada 19. janvāra Īstenošanas direktīva (ES) 2024/325, ar ko Īstenošanas direktīvu (ES) 2019/68 groza attiecībā uz šaujamieroču un būtisko daļu marķējumu minimālo dziļumu (turpmāk – Īstenošanas direktīva (ES) 2024/325).
1.2. Mērķis
Mērķa apraksts
Noteikumu projekta mērķis ir pārņemt jaunākas prasības, kas izriet no Eiropas Savienības tiesību akta, kas nosaka šaujamieroču un šaujamieroču būtisko daļu marķējumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Ministru kabineta 2019. gada 30. aprīļa noteikumu Nr. 182 "Šaujamieroču, to būtisko sastāvdaļu un munīcijas, lielas enerģijas pneimatisko ieroču, gāzes ieroču un signālieroču marķēšanas kārtība"" (turpmāk – MK noteikumi Nr.182) tiesību normas nosaka šaujamieroču, to būtisko sastāvdaļu un munīcijas, lielas enerģijas pneimatisko ieroču, gāzes ieroču un signālieroču marķēšanas kārtību Latvijas ieroču apritē. MK noteikumu Nr.182 tiesību normās ir pārņemtas prasības attiecībā uz šaujamieroču un to būtisko sastāvdaļu marķēšanas kārtību gan no Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli prasībām, gan no Komisijas 2019. gada 16. janvāra Īstenošanas direktīvas (ES) 2019/68, ar ko nosaka šaujamieroču un to būtisko daļu marķējumu tehniskās specifikācijas saskaņā ar Padomes Direktīvu 91/477/EEK par ieroču iegādes un glabāšanas kontroli prasībām. MK noteikumu Nr.182 4.punkts nosaka, ka ieroču komersants, kas Latvijā izgatavo A, B un C kategorijas medību, sporta vai pašaizsardzības šaujamieročus, nodrošina, ka šaujamieroču būtisko sastāvdaļu marķēšanā izmanto latīņu alfabēta burtus un arābu ciparus. Būtisko sastāvdaļu marķējumā izmantotais ciparu un burtu izmērs ir vismaz 1,6 mm, bet dziļums – vismaz 0,02 mm. MK noteikumu Nr.182 11.punkts nosaka, ka ieroču komersants šo noteikumu 10. punktā minētās informācijas norādīšanai marķējumā var izmantot latīņu, grieķu vai kirilicas alfabēta burtus, kā arī arābu vai romiešu ciparus. Marķējumā izmantoto ciparu un burtu izmērs atbilst attiecīgi šo noteikumu 4. vai 5. punkta nosacījumiem. MK noteikumu Nr.182 12.punkts nosaka, ka  ieroču komersants 30 dienu laikā pēc šo noteikumu 10. punktā minētās šaujamieroču izlaišanas brīvā apgrozībā, bet ne vēlāk kā līdz šaujamieroču realizācijai papildus nodrošina, ka šaujamieroča rāmi, stobra kārbu vai nolaidējmehānisma kārbu, ievērojot attiecīgi šo noteikumu 4. vai 5. punkta nosacījumus, papildus marķē ar burtiem "LV" un ar vismaz pēdējiem diviem šaujamieroča importēšanas gada cipariem. MK noteikumu Nr.182 14.punkts paredz, ka ja ieroču komersants pārveido šaujamieroci, ieviešot tehniskas izmaiņas šaujamieroča būtiskajās sastāvdaļās vai ievietojot šaujamierocī jaunu būtisko sastāvdaļu tā, ka mainās ieroča tehniskā kategorija vai tehniskās kategorijas apakšgrupa, uz šaujamieroča būtiskās sastāvdaļas norāda komersanta nosaukumu vai zīmolu, ievērojot attiecīgi šo noteikumu 4. vai 5. punkta nosacījumus. MK noteikumu Nr. 182 tiesību normas nav harmonizētas ar Īstenošanas direktīva (ES) 2024/325 prasībām.
Problēmas un risinājumi
Problēmas apraksts
Šobrīd MK noteikumu Nr.182 4.punktā noteiktais šaujamieroču izgatavošanas laikā būtisko sastāvdaļu marķējuma dziļums neatbilst Īstenošanas direktīvas (ES) 2024/325 1.panta 2.punktā noteiktai prasībai, ka katras dalībvalsts noteiktais minimālais marķējuma dziļums ir vismaz 0,0762 milimetri. No minēta izriet, ka arī MK noteikumu Nr.182 11.punktā, 12.punktā un 14.punktā ietverta atsauce uz MK noteikumu 182 4.punktu, kas satur norādi uz šaujamieroču būtisko sastāvdaļas marķējuma dziļumu arī neatbilst Īstenošanas direktīvas (ES) 2024/325 1.panta 2.punktā noteiktai prasībai, ka katras dalībvalsts noteiktais minimālais marķējuma dziļums ir vismaz 0,0762 milimetri. Saskaņā ar Īstenošanas direktīvas (ES) 2024/325  2.panta 1.punkta prasībām vēlākais līdz 2025. gada 22. jūlijam dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības. Dalībvalstis tūlīt dara zināmus Komisijai minēto noteikumu tekstus. 
Risinājuma apraksts
Lai nodrošinātu Īstenošanas direktīvas (ES) 2024/325 prasību izpildi un Latvijas nacionāla šaujamieroču būtisko sastāvdaļu marķēšanas dziļuma tehniska standarta harmonizāciju ar Eiropas Savienības prasībām ir nepieciešams izdarīt grozījumu MK noteikumu Nr.182 4.punktā un aizstāt šaujamieroču izgatavošanas laikā būtisko sastāvdaļu marķējuma dziļumu - 0,02 milimetrus ar  0,0762 milimetriem. Turklāt ir nepieciešams izdarīt grozījumu arī MK noteikumu Nr.182 11.punktā, papildinot to ar prasību, ka ne tikai marķējumā izmantoto ciparu un burtu izmērs atbilst attiecīgi šo noteikumu 4. vai 5. punkta nosacījumiem, bet arī marķējuma dziļums atbilst noteikumu 4.punkta nosacījumiem. Precizējot MK noteikumu Nr.182 4.punktā esošo prasību attiecībā uz marķējuma dziļumu atbilstoši Īstenošanas direktīvas (ES) 2024/325 1.panta 2.punktā noteiktai prasībai, grozījumus MK noteikumu Nr.182 12.punktā un 14.punktā veikt nav nepieciešams, jo attiecīgās noteikumu punktos ietvertas atsauces uz 4.punktu būs automātiski korektas un harmonizētas ar Īstenošanas direktīvas (ES) 2024/325 1.panta 2.punktā noteikto prasību attiecība uz šaujamieroču būtisko sastāvdaļu marķējuma dziļumu.Papildus ir nepieciešams precizēt MK noteikumos Nr.182 ietverto  informatīvo atsauci uz Eiropas Savienības direktīvām, aizstājot atsauci uz Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli ar atsauci uz Eiropas Parlamenta un Padomes Direktīvu (ES) 2021/555 par ieroču iegādes un glabāšanas kontroli. Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli zaudēja savu spēku, jo tika aizstāta ar Eiropas Parlamenta un Padomes Direktīvu (ES) 2021/555 par ieroču iegādes un glabāšanas kontroli kodificētu redakciju. Turklāt ir nepieciešams papildināt MK noteikumos  Nr.182  informatīvo atsauci uz Eiropas Savienības direktīvām ar jauno Īstenošanas direktīvu (ES) 2024/325. 
Vai ir izvērtēti alternatīvie risinājumi?
Jā
Apraksts
Tiek pārņemtas Īstenošanas direktīvas (ES) 2024/325 prasības Latvijas ieroču aprites tiesiskajā regulējumā. Turklāt attiecīgā prasība būtiski neietekmē ieroču komersantu komercdarbības īstenošanu Latvijas ieroču apritē, jo šobrīd Latvijā nav šaujamieroču ražošanas. Ņemot vērā minēto, nav nepieciešams MK noteikumu projektā noteikt parējās noteikumus attiecībā uz šaujamieroču pārpalikumiem šaujamieroču ražotnes noliktavā. Turklāt, ņemot vērā Eiropas Savienības īstenojamo ģeopolitisko sankciju politiku importējamo šaujamieroču apritē, Latvijas ieroču komersanti ārpus Eiropas Savienības un Eiropas Ekonomikas zonas valstīm importē šaujamieročus civilām vajadzībām tikai no Amerikas Savienoto Valstu (turpmāk – ASV) šaujamieroču rūpnīcām. Savukārt Īstenošanas direktīvas (ES) 2024/325 Preambulas 3.punktā ir noteikts, ka Īstenošanas direktīvas (ES) 2019/68 tehniskajās specifikācijās nebija ietverta prasība par marķējumu minimālo dziļumu. Ir nepieciešams ES līmenī iekļaut marķējumu minimālo dziļumu, lai nodrošinātu vienlīdzīgus konkurences apstākļus ekonomikas dalībniekiem un šaujamieroču lietotājiem un atvieglotu tirdzniecību Eiropas Savienības iekšējā tirgū. Turklāt, lai pielāgotos standartiem, kas noteikti vissvarīgākajos tirgos civilām vajadzībām paredzētu šaujamieroču eksportam (ASV un Kanāda), ir jāpieņem tehniskā specifikācija, kurā noteikts marķējuma minimālais dziļums – 0,0762 milimetri. No minēta attiecīgi izriet, ka veicot Latvijas nacionāla šaujamieroču būtisko sastāvdaļu marķēšanas dziļuma tehniska standarta harmonizāciju ar Eiropas Savienības tehniskām prasībām attiecībā uz šaujamieroču būtisko sastāvdaļu marķēšanas dziļumu, vienlaikus tiks panākta šaujamieroču būtisko sastāvdaļu marķēšanas dziļuma harmonizācija ar ASV un Kanādas šaujamieroču būtisko sastāvdaļu marķēšanas dziļuma prasībām. 
   
 
Vai ir izvērtēts prasību un izmaksu samērīgums pret ieguvumiem?
Jā
Apraksts
Tiek pārņemtas Īstenošanas direktīvas (ES) 2024/325 prasības Latvijas ieroču aprites tiesiskajā regulējumā. Īstenošanas direktīvas (ES) 2024/325 prasības attiecās uz visām Eiropas Savienības dalībvalstīm. Turklāt Īstenošanas direktīvas (ES) 2024/325 attiecīgās prasības būtiski neietekmē ieroču komersantu komercdarbības īstenošanu Latvijas ieroču apritē, jo šobrīd Latvijā nav šaujamieroču ražošanas.

 
1.4. Izvērtējumi/pētījumi, kas pamato TA nepieciešamību
Nosaukums
Īstenošanas direktīva (ES) 2024/325
Apraksts
Īstenošanas direktīvas (ES) 2024/325 Preambulā ietvertais izvērtējams
 
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
Nav
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Nē
Juridiskās personas
Ieroču komersanti
Ietekmes apraksts
Saskaņā ar Valsts policijas sniegtām ziņām šobrīd Latvijā komercdarbību ieroču aprites jomā veic 38 licencēti ieroči komersanti
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu monetārs novērtējums
Vai projekts skar šo jomu?
Nē
2.4. Atbilstības izmaksu monetārs novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Nav
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
Nav
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
Komisijas 2024. gada 19. janvāra Īstenošanas direktīva (ES) 2024/325, ar ko Īstenošanas direktīvu (ES) 2019/68 groza attiecībā uz šaujamieroču un būtisko daļu marķējumu minimālo dziļumu.
Apraksts
-
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021.gada 24.marta Direktīva (ES) 2021/555 par ieroču iegādes un glabāšanas kontroli (kodifikācija).
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
Nav
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2024. gada 19. janvāra Īstenošanas direktīva (ES) 2024/325, ar ko Īstenošanas direktīvu (ES) 2019/68 groza attiecībā uz šaujamieroču un būtisko daļu marķējumu minimālo dziļumu.

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	1.pants
	MK noteikumu projekta 1.punkts un 3.punkts.
	Pārņemtas pilnībā
	Neparedz stingrākas prasības

	2.pants
	Attiecīgo paziņojumu Eiropas Komisijai sniegs Iekšlietu ministrija.
	Pārņemtas pilnībā
	Neparedz stingrākas prasības

	3.pants
	Nav nepieciešams pārņemt.
	-
	-

	4.pants
	Nav nepieciešams pārņemt
	-
	-

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	Neparedz stingrākas prasības.

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Nav

	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021.gada 24.marta Direktīva (ES) 2021/555 par ieroču iegādes un glabāšanas kontroli (kodifikācija).

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli zaudēja savu spēku, jo tika aizstāta ar Eiropas Parlamenta un Padomes 2021.gada 24.marta Direktīvu (ES) 2021/555 par ieroču iegādes un glabāšanas kontroli (kodifikācija). Eiropas Parlamenta un Padomes 2021.gada 24.marta Direktīvas (ES) 2021/555 par ieroču iegādes un glabāšanas kontroli (kodifikācija) prasības netiek pārņemtas ar attiecīgo projektu, jo MK noteikumu Nr. 182 tiesību normas ir jau harmonizētas ar Eiropas Parlamenta un Padomes 2017. gada 17. maija Direktīvas (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli prasībām. Savukārt Eiropas Parlamenta un Padomes 2021.gada 24.marta Direktīvas (ES) 2021/555 par ieroču iegādes un glabāšanas kontroli (kodifikācija) tiesību normas satur identiskas prasības, kas tika ietvērtas Eiropas Parlamenta un Padomes 2017. gada 17. maija Direktīva (ES) 2017/853, ar ko groza Padomes Direktīvu 91/477/EEK par ieroču iegādes un glabāšanas kontroli tiesību normās.


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Valsts policija
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
https://tapportals.mk.gov.lv/public_participation/f2dac9f2-8af1-429f-8101-e7e4cb3237fc
 
6.3. Sabiedrības līdzdalības rezultāti
Noteikumu projekta apspriešanas gaitā uz iestādes oficiālo e-pasta adresi tika saņemts Latvijas ieroču komersanta SIA "Strēlnieks-A" (VP licences Nr. 626-2023; Nr.7- 2023; 8-2023) priekšlikums, porti, atļaut veikt ieroču marķēšanu pēc ievešanas LR, kā tas ir teikts ES regulā. SIA Strēlnieks-A ir atbilstoša licence, kā arī iemaņas un tehniskās iespējas veikt šīs darbības atbilstoši ES regulējumam. Tas būtiski atvieglos ieroču apriti LR un noregulēs normālu konkurenci starp ieroču izplatītājiem. LR pilsoņiem būs atkal iespēja iegādāties ieročus, kuri ir ražoti ASV un, kuri ir ļoti pieprasīti LR tirgū. Priekšlikums ir izvērtēts un šobrīd tas nav ņemts vērā. Ieroču aprites likums, kas attiecīgo jautājumu ir noregulējis 86.panta otrajā daļā, neparedz, ka marķēšanu varētu veikt arī pēc izlaišanas brīvā apgrozībā Latvijā. Lai ņemtu vērā izteiktu priekšlikumu tiks veikti grozījumi Ieroču aprites likuma 86.panta otrajā daļa un tiks sagatavots attiecīgs likumprojekts. 
 
6.4. Cita informācija
Cita informācija
Nav
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Valsts policija
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
Nav
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
Nav

